U BiH stiglo još 10.530 doza Pfizer vakcina

U Bosnu i Hercegovinu u ponedjeljak je stigao peti kontingent vakcina iz mehanizma Evropske unije, EU4Health. Riječ je o 10.530 doza proizvođača BioNTech/Pfizer.

Pfizer vakcine su stigle u BiH na granični prelaz Gradiška, objavilo je Ministarstvo civilnih poslova BiH.

“Osjećamo se sigurnije pod EU kišobranom”, poručili su iz Ministarstva civilnih poslova BiH.

Iz mehanizma EU4Health, a posredstvom Vlade Austrije, očekuje se da će u BiH doći ukupno 214.000 doza BioNTech/Pfizer vakcina do avgusta, a putem istog mehanizma očekuje se i 380.000 doza AstraZeneca vakcina.